Janet Jackson tar pause for å være sammen med sin slagrammede far
Det melder Us Weekly. Joe Jackson befant seg i Brasil da han fikk et hjerneslag søndag – på sin egen bursdag. 87-åringen ble innlagt på intensivavdelingen på Albert Einstein sykehus i São Paulo, og skal ha hatt uregelmessig hjerterytme i tillegg til hjerneslaget. Datteren Janet Jackson har turneen «Unbreakable World Tour» notert i kalenderen, men Entertainment Tonight melder nå at 49-åringens turnéforberedelser er satt på vent. Jackson skal ha flydd til Brasil for å være ved sin fars side til han er stabil.Planlagt turnéstart er 31. august i Vancouver. Til nå er 66 konserter i 2015 og 2016 offentliggjort, i tillegg til at artistens ellevte studioalbum er ventet til høsten . I juni kom Jacksons comebacksingel , sju år etter studioalbumet «Discipline» . Hør «No Sleeep» her (ekstern lenke). Janet Jackson vant ikon-pris Janet er det yngste av Joe og Katherine Jacksons ti barn, og er lillesøsteren til poplegenden Michael Jackson, som døde i 2009 .Det er ikke første gang Joe Jackson får slag . Også i 2012 tok han kontakt med en venn som fikk hastet ham til sykehus etter at han hadde problemer med å stå og gå. Da hadde Jackson-patriarken, som er tidligere manager for familiens mange musikere, allerede hatt flere små slag. På sin hjemmeside takker 87-åringen for støtten etter sykehusinnleggelsen: «Til min familie, venner, bekjente og fans over hele verden. Jeg ønsker å takke dere alle for deres bønner, urokkelige støtte og gode ønsker i disse prøvende tider. Gjennom Guds inngripen har de fantastiske legene, sykepleierne og omsorgspersonene ved Albert Einstein Sao Paulo-sykehuset tatt godt vare på meg. Hvis Gud vil skal jeg være i stand til å bli frisk raskt, og reise hjem snart. Takk igjen for deres bønner og støtte.»
Janet Jackson (49) skal ut på verdensturné i august, men har satt forberedelsene på vent etter at pappa Joe (87) fikk hjerneslag.